જો પોલીસ ઈન્સપેકટરને પોતાના પગારમાંથી આ સેવાઓ કરવાની હોય તો કદાચ દર મહિને લાખ-દોઢ લાખની લોન લેવી પડે તેવી સ્થિતિ છે, આમ આ વિષયસ્ય સર્કલ છે જેનું ચક્ર દારૂના ધંધાની આસપાસ ફરે છે, જો ડીજીપી-પોલીસ કમિશનર અને એસપી તેવો દાવો કરે કે તેમના વિસ્તારમાં દારૂ વેચાતો નથી તો પોતાની છાતી ઉપર હાથ મુકી કહે તેમને ચોક્કસ જગ્યા ઉપર ચોક્કસ ઈન્સપેકટર-સબઈન્સપેકટરને મુકવાનો આદેશ અથવા ભલામણ કેમ થાય છે, આપણે સ્વીકારવુ જ પડશે કે ગુજરાતની દારૂબંધી કાગળ ઉપર રહી છે જેનો અર્થ એવો પણ નથી કે દારૂબંધી હટાવી લેવી જોઈએ પણ દારૂબંધીના મુદ્દે આપણા ઈરાદા તમામ સ્તરે નેક નથી તેના કારણે દારૂબંધીનો અમલ આપણે કરાવી શકતા નથી દારૂના મુદ્દે આપણે ચોર કહે ચોરી કર અને કોટવાલને કહે જાગતો રહે તેવુ કરીએ છીએ તે વાસ્તવીકતા આપણે સ્વીકારવી જોઈએ, અશોક ગહેલોત જેવા મુખ્યમંત્રી ગુજરાતની દારૂબંધી ઉપર નિવેદન કરે એટલે આપણે દરોડા પાડવા લાગીએ તેવુ નાટક કરવાની પણ જરૂર નથી.